అయోధ్య : రామాలయం వివాదం పరిష్కారంపై ‘ఆర్ట్ ఆఫ్ లివింగ్’ వ్యవస్థాపకుడు శ్రీ శ్రీ రవిశంకర్ ఆశాభావంతో ఉన్నారు.  గురువారం ఆయన మీడియాతో మాట్లాడుతూ ఏళ్ళ తరబడి కొనసాగుతున్న రామ జన్మభూమి-బాబ్రీ మసీదు వివాదం పరిష్కారమయ్యేందుకు హిందూ, ముస్లిం నేతలు, యువత తప్పక సహాయపడతారని చెప్పారు. కొన్నిసార్లు పరిష్కారం అసాధ్యమని అనిపిస్తూ ఉంటుందని, అయితే ప్రజలు, యువత, ఇరు మతాల నేతలు పరిష్కారం సాధ్యమయ్యేలా చేయగలరని అన్నారు. ఈ వివాదానికి పరిష్కారం కనుగొనేందుకు ఆయన హిందూ, ముస్లిం మత పెద్దలు, వివిధ భాగస్వాములతో చర్చలు జరుపుతున్న సంగతి తెలిసిందే. ఈ ప్రక్రియను ఆరు నెలల్లో పూర్తి చేయాలని ఆయన లక్ష్యంగా పెట్టుకున్నట్లు సమాచారం.ఈ సమస్య పరిష్కారానికి తన వద్ద ముందుగా నిర్ణయించుకున్న సూత్రం ఏదీ లేదని స్పష్టం చేశారు. తానే ఈ సమస్యను పరిష్కరిస్తానని ఎప్పుడూ చెప్పలేదన్నారు. అయితే ఈ వివాదం పరిష్కారమవుతుందన్న ఆశ తనకు ఉందన్నారు. దేశ ప్రజలందరినీ సమైక్యపరిచేందుకు నిర్మాణాత్మక పరిష్కారానికి రావడానికి ప్రతి ఒక్కరికీ వేదికను కల్పిస్తామని చెప్పారు. ముస్లింలలో కొందరు అంగీకరించరని తనకు తెలుసునని, అయితే వారిలో అత్యధికులు రామాలయాన్ని వ్యతిరేకించడం లేదని చెప్పారు. కోర్టు తీర్పు అందరికీ ఆమోదయోగ్యం కావొచ్చునని, అయితే 50 ఏళ్ళ తర్వాత ఒక మతంవారు ఆ తీర్పు సరైనది కాదని భావించే అవకాశం ఉందని చెప్పారు. ఇరు మతాలవారు స్నేహపూర్వకంగా, సహృదయతతో కలిసి వచ్చేలా చూడవలసి ఉందని తెలిపారు. ఇది అంత సులువు కాదని, అయితే మనం విజయం సాధించగలిగితే, ప్రపంచం ముందు ఇదొక గొప్ప ఉదాహరణగా నిలబడుతుందని వివరించారు. ఓ ప్రయత్నం చేయాలని తాము అనుకుంటున్నామని, రాజకీయాలను, చట్టాలను పక్కనబెట్టాలని భావిస్తున్నామని చెప్పారు.
ayodhya : ramalayam vivaadam parishkaarampai ‘art af living’ vyavasthaapakudu shree shree ravisankar aasaabhaavamtoo unnaaru.  guruvaram aayana meediatho maatlaadutuu ella tarabadi konasaagutunna raama janmabhoomi-babri maseedu vivaadam parishkaaramayyenduku hindu, muslim nethalu, yuvata tappaka sahaayapadataarani cheppaaru. konnisaarlu parishkaaram asaadhyamani anipistuu untundani, ayithe prajalu, yuvata, iru mataala nethalu parishkaaram saadhyamayyelaa cheyagalarani annaru. ee vivaadaaniki parishkaaram kanugonenduku aayana hindu, muslim matha peddalu, vividha bhaagaswaamulatho charchalu jaruputunna sangati telisinde. ee prakriyanu aaru nelallo puurti cheyalani aayana lakshyamgaa pettukunnatlu samacharam.ee samasya parishkaaraaniki tana vadda mundugaa nirnayinchukunna suutram edhee ledani spashtam chesaru. taane ee samasyanu parishkaristaanani eppuduu cheppaledannaru. ayithe ee vivaadam parishkaaramavutundanna aasha tanaku undannaaru. desha prajalandarinee samaikyaparichenduku nirmaanaatmaka parishkaaraaniki raavadaaniki prati okkarikee vedikanu kalpistaamani cheppaaru. muslimlalo kondaru angeekarincharani tanaku telusunani, ayithe vaarilo atyadhikulu ramalayanni vyatirekinchadam ledani cheppaaru. kortu teerpu andarikee aamodayogyam kaavochunani, ayithe 50 ella tarvaata oka matamvaaru aa teerpu sarainadi kaadani bhavinche avakaasam undani cheppaaru. iru mataalavaaru snehapuurvakamgaa, sahrudayatato kalisi vachela chudavalasi undani telipaaru. idhi anta suluvu kaadani, ayithe manam vijayam saadhinchagaligithe, prapancham mundu idoka goppa udaaharanagaa nilabadutundani vivarinchaaru. oo prayatnam cheyalani taamu anukuntunnamani, raajakeeyaalanu, chattaalanu pakkanabettaalani bhaavistunnaamani cheppaaru.